FGV - Metrovalencia - Línia 9. Alboraia-Peris Aragó - Riba-roja de Túria\ntrenscat > País Valencià > Metro de València > Línia 9\nLa línia 9 del metro de València és la de més recent creació. Es va posar en servici el 6 de març de 2015, suma d'un tram compartit amb la línia 3 i un altre de nova construcció. Entre Alboraia Peris Aragó i Rosas comparteix itinerari amb la línia 3, circulant entre Alboraia Peris Aragó i Alboraia Palmaret per la variant subterrània del 2010 del traçat original del 1893, fins a Alameda pel túnel del 1995, del 1998 fins a Avinguda del Cid, del 1999 a Mislata Almassil i pel tunel del 2007 fins a Rosas i l'Aeroport. A partir de Rosas la línia circula per un itinerari propi posat en servici el 2015 sobre l'antic traçat de la línia de via ampla de València a Riba-roja de Túria i Llíria. L'antiga línia de València a Quart, Riba roja, Vilamarxant i Llíria de via ampla es va inaugurar el 1889. El 1985 es suprimiria el tram de Riba-roja a Llíria i anys més tard passaria a formar part de la línia C4 de Rodalies València. El 2005 es suprimien els serveis des de Xirivella - l'Alter per deixar el traçat lliure per la línia de via mètrica. El març de 2015 es recuperava la línia fins a Riba roja però en ample de via mètric en lloc d'ibèric. La línia 9 té una longitud de 23,37 km, un ample de via de 1.000 mm i 22 estacions, 18 de les quals subterrànies (entre Alboraia-Peris Aragó i Rosas). Té doble via entre Alboria-Peris Aragó i La Cova, sent la resta de via única amb apartadors en algunes estacions. L'electrificació amb catenària és a 1.500 V cc. La línia té com a estacions terminals Alboraia-Peris Aragó, Machado, Av. del Cid i Riba-roja de Túria. Els trens que cobreixen actualment el servici són les unitats sèrie 4.300.\nFOTOS DE LA LÍNIA 9


Admeses totes les sol·licituds de plaça per a la Llar d'Infants Els Minairons — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Admeses totes les sol·licituds de plaça per a la Llar d'Infants Els Minairons\nAdmeses totes les sol·licituds de plaça per a la Llar d'Infants Els Minairons\nEl centre municipal de la Seu revalida un any més l'objectiu de donar resposta a la totalitat de les famílies. Enguany s'ha rebut 97 peticions, de les quals 45 són per a nova incorporació\nTotes les famílies urgellenques que van sol·licitar plaça per als seus fills i filles a la llar d'infants municipal 'Els Minairons' de la Seu d'Urgell, dins de les dates de termini, han obtingut plaça en aquest centre d'educació de 0 a 3 anys.\nEn total s’han presentat per aquest nou curs 2018-2019 un total de 97 sol·licituds: 45 noves i 52 d’infants ja escolaritzats en aquest centre. Així es desprèn del llista d'admesos, exclosos i empats aprovada aquesta setmana per la Junta de Govern Local de l'Ajuntament urgellenc.\nLa regidora d'Ensenyament de l'Ajuntament de la Seu d'Urgell, Sílvia Iscla, s'ha mostrat satisfeta per aquestes dades i ha aprofitat per recordar que “un any més", el consistori compleix amb "el nostre objectiu d’acceptar totes les preinscripcions de la llar d’infants municipal”. Iscla subratlla que “és una molt bona notícia que enguany tinguem tanta demanda de sol·licituds" perquè "això significa que s'està duent a terme un bon projecte educatiu, que la feina s’està fent bé i les millores que es va incorporant any rere any són eficients”.\nEl període de matrícula a Els Minairons per als nous alumnes de cara al curs 2018-2019 va del 4 al 8 de juny. Cal tramitar-la a l'Oficina d'Atenció Ciutadana (OAC) de l'Ajuntament urgellenc. En el moment de la matrícula les famílies hauran de portar la domiciliació bancària amb format SEPA per a poder domiciliar les mensualitats.\nTambé s'obrirà una llista d'espera, per a famílies que presentin la sol·licitud posteriorment, a partir de dilluns 11 de juny al matí a l'OAC.


Quim Monzó rep el Premi d’Honor de les Lletres Catalanes | Llibres | El Punt Avui\nQuim Monzó rep el Premi d’Honor de les Lletres Catalanes Quim Monzó rep el Premi d’Honor de les Lletres Catalanes Quim Monzó rep el Premi d’Honor de les Lletres Catalanes Quim Monzó rep el Premi d’Honor de les Lletres Catalanes + Quim Monzó rep el Premi d’Honor de les Lletres Catalanes E-mail\n4 juny 2018 21.43 h\nMarcel Mauri escolta el discurs de Quim Monzó ÒMNIUM CULTURAL.\nQuim Monzó rep el Premi d’Honor de les Lletres Catalanes Quim Monzó rep el Premi d’Honor de les Lletres Catalanes Quim Monzó rep el Premi d’Honor de les Lletres Catalanes Quim Monzó rep el Premi d’Honor de les Lletres Catalanes Quim Monzó rep el Premi d’Honor de les Lletres Catalanes E-mail\nAquest dilluns, malgrat la situació d’excepcionalitat, a causa de la situació en què es troba Jordi Cuixart –empresonat a Soto del Real–, president d’Òmnium Cultural, entitat organitzadora de l’acte, s’ha celebrat la cinquantena edició del Premi d’Honor de les Lletres Catalanes en un acte celebrat al Palau de la Música.\nL’escriptor Quim Monzó (Barcelona, 1952), autor d’una obra extensíssima que l’ha fet excel·lir com a contista, narrador, novel·lista, traductor, articulista o cronista, ha estat aquest any seleccionat per l’entitat organitzadora com a destinatari del guardó.\nEl premi ha estat lliurat en un acte solemne al Palau de la Música Catalana i els assistents han fet crides a la llibertat al començament de la cerimònia.\nL’acte ha començat amb la lectura d’una carta enviada per Jordi Cuixart des de Soto del Real. “El 50è Premi d’Honor de les Lletres Catalanes que avui et lliurem és una gran celebració, perquè representa mig segle d’autoestima, determinació i esperança en la cultura” diu Cuixart a la carta adreçada a Monzó. I afegeix que “aquesta és la tercera carta que t’escric, i la més difícil. Jo, que em dedico a vendre màquines, em trobo en una presó, davant d’un full en blanc, amb el propòsit d’escriure una carta pública a un narrador consagrat.”\nSobre la situació política actual, Cuixart explica que “Òmnium va néixer per salvar els mots i ara, en democràcia, tenim el repte de salvar els drets humans. Enmig d’una deriva autoritària global, els escriptors i els artistes sou armes de destrucció massiva de la ignorància.”\nMés endavant, Cuixart parla del que Òmnium ha fet i pot fer en el futur: “davant els qui atien l’odi i la divisió, reivindiquem el diàleg, l’empatia i la pluralitat que defineix una societat unida en la diversitat” i afegeix, “que la nostra injustícia contribueixi a enfortir els drets humans i la llibertat d’expressió arreu del món, i a fer que mai més ningú sigui empresonat enlloc per allò que pensa, diu o escriu.”\nÒscar Dalmau, presentador de l’acte ha donat pas al guanyador i a les autoritats que han vingut al Palau de la Música.\nTambé s’ha passat un vídeo en el qual el vicepresident i portaveu d’Òmnium, el periodista Marcel Mauri, entrega una carta a Quim Monzó escrita per Cuixart en la qual li comunica que serà ell qui rebrà aquest any el Premi d’Honor de les Lletres Catalanes.\nA continuació, diferents personatges del món de la cultura i el periodisme, o alguns dels traductors de la seva obra fan un repàs de la carrera del guardonat.\nMarcel Mauri puja a l’escenari i dirigeix unes paraules als assistents i retrata els anys d’història d’Òmnium: “enmig de tanta injustícia, o precisament a causa d’ella, no volem renunciar a fer-lo present. Ni a gastar fins a l’últim bri de la nostra veu en exigir el seu alliberament i el de tots els presos polítics i exiliats.” “El franquisme va poder amb nosaltres, si bé llavors no van tancar el nostre president a la presó. No els agradava Òmnium. No els agradem. Perquè sabien, perquè saben, que la cultura i l’educació són els fonaments del pensament crític que fa lliures les persones. El que potser ignoren és que ni els embargaments, ni els escorcolls intimidatoris, ni les vexacions no ens faran renunciar mai a la nostra voluntat de servei a Catalunya, que vol dir a la ciutadania d’aquest país.”\nMauri entrega el guardó a Monzó mentre el públic assistent aplaudeix l’escriptor que al seu discurs explica la seva relació amb el món de la literatura des que de petit llegia tebeos o llibres fins que “com que una cosa porta a l’altra, llegir impel·lia a escriure. Perquè, en certa mesura, quan escrius repliques o matises textos que t’han agradat.”\nL’acte acaba amb els aplaudiments del públic assistent al discurs de Monzó i a continuació es canta l’himne d’Els Segadors i es torna a reclamar la llibertat dels presos polítics.


| Qui som? - El Club del subscriptor - Les 24 hores d'El Punt - Publicitat - Borsa de treball | El Punt | VilaWeb | diumenge, 3 de juliol de 2022\nMontilla promet que l'Estat invertirà més el 2007 que en els quatre primers anys d'Aznar\nRodríguez Zapatero ven el presidenciable del PSC com «la vacuna» contra un pacte de govern entre CiU i el PP\nALBERT SEGURA. Gavà\nEl govern de José Luis Rodríguez Zapatero invertirà més diners a Catalunya el 2007 que la suma dels quatre primers anys de l'executiu de José Maria Aznar, després del pacte del Majestic amb CiU. Així ho va prometre ahir el presidenciable del PSC, José Montilla, sense concretar, però, la quantitat exacta de milions d'euros que suposarà l'aplicació de l'Estatut i que reclamen CiU, ERC i ICV. Tampoc no ho va fer el president espanyol, que va limitar-se a garantir que Catalunya rebrà una inversió de l'Estat en els pròxims set anys igual al seu pes en el PIB estatal, «recuperant vint anys». Rodríguez Zapatero va donar la seva paraula que en aquesta mateixa legislatura la Generalitat tindrà una participació «decisiva» en la gestió de l'aeroport del Prat.\n+ José Montilla i José Luis Rodríguez Zapatero, ahir a la festa de la rosa del PSC, a Gavà. Foto: TONI ALBIR EFE\nNi els 400 milions d'euros d'augment que calcula el PSOE, ni els 630 que vol el PSC, ni l'increment de més de 900 que reclamen CiU, ERC, ICV i la Cambra de Comerç Barcelona. Els socialistes van continuar amagant ahir la quantitat definitiva d'inversions de l'Estat a Catalunya previstes en els pressupostos del 2007, i només Montilla va avançar una dada. «En només un any tindrem més inversió que en els quatre anys després del pacte del Majestic, que en prengui nota, Mas!», va dir, en el míting anual de la festa de la rosa del PSC a Gavà. Just abans-d'ahir, CiU havia advertit que el candidat del PSC intentaria treure rèdit electoral anunciant l'augment de la inversió estatal a Catalunya. Un increment que fixa l'Estatut però que, tot i així, Montilla va assegurar que serà possible gràcies als socialistes: «S'ha aconseguit per la nostra feina, la nostra capacitat d'influir, de teixir complicitats, de defensar els interessos de Catalunya i sense instal·lar-nos en l'autocomplaença ni en actituds de menyspreu.»\nMontilla va definir el vicepresident econòmic espanyol, Pedro Solbes, com «un gran amic i també un negociador dur». I Rodríguez Zapatero es va vantar d'haver «canviat el temps de les inversions de l'Estat a Catalunya». El secretari general del PSOE va prometre, també sense concretar res, que en «aquesta legislatura» la Generalitat «tindrà una participació decisiva en la gestió de l'aeroport de Barcelona», i que si governa Montilla serà «fàcil» entendre's «perquè l'aeroport del Prat tingui encara més futur, més força i es desenvolupi econòmicament bé». Zapatero va criticar CiU perquè ara «parla molt» de l'aeroport però en 23 anys de govern «no va fer res, ni invertir-hi ni reclamar-ne la gestió per a la Generalitat».\nEl líder del PSOE va utilitzar l'espantall del pacte CiU-PP per vendre Montilla com «la vacuna» contra una reedició de l'acord de l'hotel Majestic entre «la dreta i la nova extrema dreta». «Ara CiU pot dir el que vulgui, però del que digui al que faci, després de tot el temps que va estar amb el PP, haurem de veure-ho», va alertar. Zapatero sospita del fet que «la nova extrema dreta hagi atacat sense parar i amb totes les seves armes Montilla» i, tot i això, «no ataqui el seu principal rival», Artur Mas. El president del govern espanyol va desfer-se en elogis cap al seu exministre d'Indústria, de qui va dir que «té intel·ligència, és el contrari d'un xerraire, prefereix els fets a les paraules, és infatigable, estima la seva terra i sempre té el seu interès personal en un segon pla».\nMontilla va tractar els dirigents de CiU de corruptes, i va donar el seu «compromís personal» que els candidats que van en les llistes del PSC si són elegits «treballaran amb dedicació pública per solucionar els problemes dels ciutadans i faran honor a l'escó que ocupin al Parlament», però «no faran cap altra feina, per molt legal que sigui», va dir referint-se al diputat de CiU Antoni Fernández Teixidó. Montilla va dir que les propostes electorals de Mas són «vendre duros a quatre pessetes».\n>Maragall fa esperar tres quarts Zapatero i Montilla\n>Carod pregunta a Zapatero si també va pactar amb Mas qui governarà\n>Zapatero veu Montilla com una vacuna contra el pacte CiU-PP


Emotiu lliurament dels Premis Sardana 2010 a l’Escala :: Tramuntana TV\nHOME > Emotiu lliurament dels Premis Sardana 2010 a l’Escala\nAquest dissabte 13 s'ha celebrat a la Parròquia de Sant Pere de l'Escala l’acte de lliurament dels Premis Sardana 2010 que suposen un reconeixement per a totes aquelles persones, entitats i institucions, que han desenvolupat una tasca de difusió i defensa de la sardana. El president de la Federació, Bartomeu Duran i l’alcalde de l’Escala, Estanislau Puig han donat les diferents categories d’aquest premi.\nLes medalles al Mèrit Sardanista han estat un dels moments més emotius donat que l’homenatge més significatiu, a Antoni Anguela, s’ha hagut de fer a títol pòstum, després que una greu malaltia se l’endugués el passat mes d’agost. Les altres dues medalles han estat per Concepció Ramió (al Mèrit Musical), pel suplement Sortim dels diaris El Punt i Avui (Mèrit Cívic) i per l’escola Mestres Munguet Cortés de Vilanova del Vallés.\nEl segon apartat ha anat destinat als premis a la dedicació que han recaigut en Josep Font, Isidre Casals, Montserrat Carulla i Víctor Sallés que té una forta vinculació amb la vila de l’Escala i ha treballat estretament amb l’organització prèvia i durant tot l’any del pubillatge 2010 d’aquest municipi.\nEls premis a la Promoció i Difusió de la Sardana han estat per Maria José Quijano, que treballa des de Madrid fent difusió i de la sardana des de fa 50 anys i Xavier Colon de Sant Hilari Sacalm. Els premis a la Continuïtat han estat per l'agrupació Sardanista de Torregrossa, l'Agrupació Amics de la Sardana de Sant Feliu de Guíxols, l'Esbart Joventut Nostra de Barcelona, l'Agrupació l'Ideal d'en Clavé de Barcelona i el programa La Sardana de Ràdio Lleida.\nFinalment el premi a les Iniciatives Renovadores ha recaigut en l'Agrupació d'Aplecs Sardanistes de les Comarques de Girona per la continuada organització del concert de sardanes d’estiu al Festival Castell de Peralada.\nL’acte ha estat presentat per Ignasi Pinyol, periodista de Catalunya Ràdio. En començar Bartomeu Duran i Estanislau Puig han dirigit unes paraules als assistents, remarcant l’esforç i la constància que molts col·lectius i persones individuals fan pel reconeixement de la sardana.


Buscant a 'Wally' Puigdemont: el 'NYT' ironitza sobre la seva fugida a Bèlgica\nEl diari fa broma sobre la fugida d'Puigdemont.\n"La policia el busca a Espanya. Els periodistes el busquen a Bèlgica. El seu parador en general segueix sent un misteri, convertint l'exili de Carles Puigdemont, el altre temps i encara futur líder de Catalunya, en un joc de la vida real d'¿ on és Wally? ", arrenca l'article de 'The New York Times' .\n"El matador de Catalunya", una altra caricatura de Puigdemont a la premsa internacional\nEl diari nord-americà fa broma sobre el periple d'Puigdemont a la capital belga, i la dificultat de contactar amb ell o conèixer el seu parador.\n"Al novembre va sortir a la superfície en el bosc de Sonian, un bosc prop de Brussel·les. Diversos dies després va ser vist comprant caramels a Gant, abans de tornar a aparèixer en el teatre de l'òpera de la ciutat", narra el text de Patrick Kingsley.\nKinglsey titlla de paradoxa la "estranya existència" de Puigdemont després de fugir d'Espanya a Bèlgica.\nAixí, el periodista narra com el de Girona va aconseguir fer la campanya electoral des de fora de la regió que aspira a presidir, resistint-se a deixar de ser el líder del moviment independentista, però -fent referència al contingut dels missatges que el candidat de JxCat va fer arribar a l'exconseller de Salut , Toni Comín, en els quals admet que el 'Procés' havia acabat-, posa de manifest les seves contradiccions.\n"Suposo que entens que això ha acabat", va escriure el Sr. Puigdemont a un col·lega en missatges de text que van ser captats per la càmera d'un canal de televisió espanyol. "El nostre costat ens ha sacrificat; jo, com a mínim", recull el diari.\nAixí, al llarg del text, el periodista recull la incongruència d'un candidat a revalidar el càrrec de president, que és enxampat admetent que no té futur, que ha estat sacrificat, i que s'ha acabat el procés independentista, i al moment següent publica un tweet en el qual admet un moment de debilitat i promet seguir endavant.


Les Olimpíades de Geologia apleguen una setantena d'estudiants a la UPC de Manresa - Regió7\nLes Olimpíades de Geologia apleguen una setantena d'estudiants a la UPC de Manresa\nLas iniciativa té per objectiu promoure el coneixement de la geologia entre els alumnes de batxillerat\n08·03·19 | 16:23\nImatge de la competició Arxiu Particular\nL’Escola Politècnica Superior d’Enginyeria de Manresa ha acollit la fase eliminatòria territorial de la desena edició de les Olimpíades de Geologia de Catalunya, una prova adreçada a alumnes de batxillerat que té per objectiu promoure el coneixement i l’interès per la geologia.\nUna setantena d’alumnes de les comarques del Berguedà, Osona i Bages han participat en aquesta singular competició que inclou dues proves, una individual i una de grup. La individual ha consistit en una prova tipus test per resoldre problemes teòrics i pràctics de resposta única, i la grupal (grups de 4 persones) han estat exercicis de reconeixement de minerals, roques i fòssils, i anàlisi de mapes geològics.\nEl Geoparc Mundial UNESCO de la Catalunya Central col·labora activament en l’organització d’aquest esdeveniment. El dia de les proves pròpiament dit s’encarrega de l’esmorzar de la jornada, però el Geoparc realitza prèviament una tasca de difusió entre els centres educatius del territori, fent que any rere any augmenti la participació de centres de la Catalunya Central en aquestes proves.\nDes del Geoparc es treballa de manera conjunta amb el Camp d’Aprenentatge del Bages per posar en valor la geologia aprofitant que el territori compta amb un Geoparc reconegut per la Unesco.\nEls guanyadors han estat Alan Olmedo Martínez (primer, institut Lluís de Peguera), Andrea Maria Popa (segona, institut Guillem de Berguedà) i Paula Hernando Barcons (tercera, institut Guillem de Berguedà).\nEls millors classificats en aquesta fase de les Olimpíades de Geologia podran participar a la fase estatal, que es farà a Cáceres el 6 d’abril. A més, també podran gaudir d’una sortida guiada pel Geoparc de la Catalunya Central el proper dissabte 23 de març. Més enllà, els vencedors de l’Estat podran participar a la final que es celebrarà a l’agost a Corea del Sud.


RESOLUCIÓ ENS/863/2015, de 28 d’abril, per la qual es dicten les instruccions sobre l’adjudicació de destinacions provisionals amb efectes d’1 de setembre de 2015 per al personal funcionari de carrera i interí dels cossos docents i sobre els desplaçaments forçosos per modificació de les plantilles dels centres educatius públics.\nPresentació de sol·licitud de personal interí: del 6 al 19 de maig.\nPersonal acollit a l’article 25 de la Llei de riscos laborals: del 8 al 19 de juny, prèvia cita als Serveis Territorials\nPropostes de les direccions: del 2 al 16 de juny.\nPersonal funcionari suprimit: després del 10 de juny tindrà 10 dies des que se li hagi comunicat per presentar una nova sol·licitud als Serveis Territorials.\nJuliol: llista provisional d’adjudicacions i més tard la definitiva.\nNext story REDUCCIÓ DE JORNADA DOCENTS ENTRE 55-64 ANYS\nPrevious story PETICIÓ DE RECONEIXEMENT PER L’ABEL


Inici > Què s'estudia > Mobilitat > Outgoing > Programa Erasmus Estudis > Programa Erasmus Estudis > Requisits lingüístics\nQualificacions dels exàmens d'idioma realitzats pel Centre d'Idiomes del dia 13 al 17 de desembre de 2021\nDistribució exàmens per idioma i horari\nMobilitats curs 2022-2023 (convocatòria Erasmus Estudis novembre 2021). Informació General.\nEn el “Portal Serveis Estudiant” es pot consultar l´oferta prevista de destinacions i la capacitació lingüística que cal acreditar per a cada universitat. Cal seleccionar “Programes d´intercanvi amb altres universitats” i “Consulta de Programes d´intercanvi”.\nLa inscripció serà des del dia 13 d'agost fins al dia 3 de setembre de 2021 i les proves es faran a partir del 13 de setembre.\nConsulta les condicions i forma de fer la matrícula en el Centre d'Idiomes de la Universitat de València.\nSi aproves l'examen i presentes sol·licitud a la convocatòria Erasmus Estudis de Grau de novembre de 2021 aleshores et tornaran els diners.\nRecorda que aquest certificats són vàlids (amb excepcions) per al programa Erasmus Estudis. (Recorda que en la convocatòria de Programa Internacional no són vàlids els certificats d'anglés del Centre d'idiomes, la majoria d'universitats accepten Toefl i/o Ielts). En el programa Erasmus Estudis, unes poques universitats demanen certificats d'idioma concrets (Toefl, Ielts i/o Cambridge) i no accepten uns altres. Consulta la web de les universitats que t'interessen. Aquesta precaució és especialement recomanable en el cas de les universitats de Regne Unit.\n2.- Proves d´idiomes generals (que acrediten un nivell B1) en anglés, francés, italià o alemany.\nCal fer una doble sol·licitud: inscripció i registre:\nLa inscripció serà des del dia 8 al 26 de novembre en la mateixa sol·licitud Erasmus Estudis a la que s'accedeix per Portalumne.\nRegistre. Els estudiants i estudiantes que s'hagen inscrit per a realitzar alguna de les proves de nivell B1 rebran un correu del Centre d'Idiomes de la Universitat de València per tal de enregistrar-se per a realitzar l'examen al llarg del mes de desembre. Hauran de seguir les instruccions d'aquest correu per a enregistrar-se per al dia i hora assignat.\nLes proves d ́idiomes B1 es realitzarà al llarg del mes de desembre, en línia, el dia i hora assignat. S’accedirà a l’examen a través de l’enllaç que el Centre d’Idiomes enviarà al correu institucional (usuari@alumni.uv.es) de l’estudiant/a. Consistiran en una avaluació escrita de comprensió, vocabulari i gramàtica general. Les proves són gratuïtes\nEls resultats de les proves, que tindran una qualificació d'apte o no apte, es publicaran en la web del Servei de Relacions Internacionals el dia 15 de gener de 2022.\nQualificacions dels exàmens d'idioma realitzats pel Centre d'Idiomes de la Universitat de València del dia 18 al 22 de desembre de 2020\nQualificacions examen d'anglés\nQualificacions examen d'alemany\nQualificacions examen de francés\nQualificacions examen d'italià\nMobilitats curs 2021-2022 (convocatòria Erasmus Estudis novembre 2020). Informació General.\nSi estàs interessat en realitzar una estada de mobilitat Erasmus Estudis de Grau en una altra universitat europea has d´assegurar-te que disposes d'un certificat de coneixements d'idioma que acredite que tens el nivell demanat per a la universitat a la que vols anar.\nEn el “Portal Serveis Estudiant” es pot consultar l´oferta de destinacions i la capacitació lingüística que cal acreditar per a cada universitat. Cal seleccionar “Programes d´intercanvi amb altres universitats” i “Consulta de Programes d´intercanvi”.\nLa inscripció serà des del dia 26 d'agost fins al dia 11 de setembre de 2020 en el Centre d'idiomes i les proves es faran a partir del 26 de setembre.\nLa inscripció serà des del dia 9 al 27 de novembre en la mateixa sol·licitud Erasmus Estudis a la que s'accedeix per Portalumne.\nRegistre. Els estudiants i estudiantes que s'hagen inscrit per a realitzar alguna de les proves de nivell B1 rebran un correu del Centre d'Idiomes de la Universitat de València per tal de enregistrar-se per a realitzar l'examen entre els dies 14 i 17 de desembre. Hauran de seguir les instruccions d'aquest correu per a enregistrar-se per al dia i hora assignat.\nLes proves d ́idiomes B1 es realitzarà els dies18, 19, 21, 22 de desembre, en línia,el dia i hora assignat. S’accedirà a l’examen a través de l’enllaç que el Centre d’Idiomes enviarà al correu institucional (usuari@alumni.uv.es) de l’estudiant/a. Consistiran en una avaluació escrita de comprensió, vocabulari i gramàtica general. Les proves són gratuïtes\nEls resultats de les proves, que tindran una qualificació d'apte o no apte, es publicaran en la web del Servei de Relacions Internacionals el dia 15 de gener de 2021.\nQualificacions dels exàmens d'idioma del dia 14 de desembre de 2019.\nEs poden presentar reclamacions fins el dia 3 de gener de 2020 per Registre d'Entrada. També s'atendran les reclamacions enviant un correu electrònic a la direcció erasmus.estudis@uv.es.\nLlista completa de cada idioma: anglés, alemany, francés, italià\nMobilitats curs 2020-2021 (convocatòria Erasmus Estudis novembre 2019). Informació General.


Una ONG enviarà dron píndoles dia després a Polònia denunciar dificultats avortament\nUn dron enviarà píndoles de l'endemà a Polònia\nONG alemanyes fan campanya per denunciar les nul·les facilitats per avortar al país catòlic\nEFE Berlín 25/06/2015 18:58\n651x366 Un dron com el que s'enlairarà dissabte per enviar píndoles de l'endemà a Polònia. WOMEN ON WAVES Un dron com el que s'enlairarà dissabte per enviar píndoles de l'endemà a Polònia. WOMEN ON WAVES\nDiverses organitzacions de dones dirigiran aquest dissabte un dron carregat amb píndoles de l'endemà des de la ciutat alemanya de Frankfurt de l'Oder, fronterera amb Polònia, fins a la localitat polonesa de Slubice, per denunciar les dificultats per accedir en aquest país a l'avortament.\nA aquesta iniciativa s'hi han unit l'ONG holandesa Women on Waves, coneguda per haver facilitat a dones de diferents països avortaments en un vaixell clínica fondejat en aigües internacionals, ' Ciocia Basia', que organitza a Berlín la interrupció voluntària de l'embaràs a dones poloneses, i la fundació polonesa Feminteka, amb seu a Varsòvia.\n"El dron de l'avortament ha de posar de manifest la diferent situació que han de viure les poloneses en l'accés a serveis segurs d'avortament respecte a altres dones a Europa", ha assenyalat en un comunicat Women on Waves.\nLa legislació polonesa permet avortar si hi ha risc per a la vida o la salut de la mare, si l'embaràs és el resultat d'una violació o si el fetus presenta greus malformacions, una legislació que aquestes organitzacions titllen de restrictiva i que s'uneix a la negativa de molts metges a practicar interrupcions de l'embaràs.\nDavant de les 99.700 interrupcions voluntàries de l'embaràs registrades l'any passat a Alemanya, amb uns 80 milions d'habitants, a Polònia, amb 38 milions, es van fer només 744 avortaments, ha denunciat en un comunicat Women on Waves.\nSegons la seva opinió, les xifres oficials oculten desenes de milers d'avortaments clandestins cada any a Polònia, fet que suposa una "violació dels drets de les dones".\nEl dron carregat de píndoles de l'endemà, que s'enlairarà dissabte a les onze del matí de la localitat alemanya de Frankfurt de l'Oder, pesa menys de cinc quilos. Com que no té una finalitat comercial, estarà sempre a la vista de la persona encarregada de dirigir-lo i no volarà en un espai aeri controlat, assegura l'ONG holandesa.\nPÍNDOLA DIA DESPRÉS


MÉS per Mallorca exigeix a AENA mesures per garantir la seguretat als aeroports - MÉS per Mallorca\nLa co-portaveu Neus Truyol assegura que “el turisme no es pot convertir en un problema sanitari”\nMÉS per Mallorca ha manifestat avui la seva preocupació per la situació viscuda a l’Aeroport de Palma arran de l’obertura de les fronteres i l’arribada massiva de turistes, especialment britànics. Segons ha expressat la co-portaveu de la formació, Neus Truyol, “és més important que mai mantenir totes les mesure de seguretat i vetllar per la salut tant dels treballadors com dels visitants”.\nPer això, ha emfatitzat, “exigim a la direcció d’AENA que prengui mesures, posi ordre i garanteixi tota la plantilla necessària per controlar aquesta situació” i ha destacat que “el turisme no es pot convertir en un problema sanitari”.\nTruyol s’ha mostrat “preocupada” pels possibles rebrots ocasionats per les aglomeracions massives a l’aeroport. En aquest sentit, ha explicat que el partit ha rebut diverses denúncies de la situació per part de treballadors de la infraestructura i també de visitants.


El Ministeri convoca el Premi Aliments d'Espanya 2018 - CCPAE\nInici Sala de premsa Notícies El Ministeri convoca el Premi Aliments d'Espanya 2018\nEl Ministeri convoca el Premi Aliments d'Espanya 2018\nLa categoria 'Producció Ecològica' és una de les fixes en cada convocatòria. El termini de presentació de sol·licituds finalitza el 29 d'octubre del 2018, inclòs.\nEl Ministeri d'Agricultura, Pesca i Alimentació ha publicat al Butlletí Oficial de l'Estat la convocatòria de la XXXa edició del 'Premi Aliments d'Espanya 2018', uns guardons tenen com a objectiu reconèixer el treball de professionals i entitats, que s'han distingit per produir, elaborar, distribuir i oferir al consumidor aliments de qualitat, contribuint al desenvolupament del sector alimentari espanyol de forma sostenible i eficient.\nTotes les categories a les quals es pot presentar qualsevol empresa són les següents:Aliments d'Espanya a la 'Indústria Alimentària', 'Producció Ecològica', 'Internacionalització Alimentària', 'Producció de la Pesca i de l'Aqüicultura', 'Comunicació', 'Restauració', 'Accèssit 'A la Iniciativa Emprenedora', i 'Premi Extraordinari Aliments d'Espanya'.\nAquests guardons, que van començar a atorgar el 1987, tenen com a objectiu promoure i estimular els diferents elements de la cadena alimentària en la producció, transformació, utilització, coneixement i consum dels aliments d'Espanya. També reconeixen l'esforç comercialitzador, innovador, de desenvolupament rural i cura del medi ambient, i l'elaboració d'aliments de qualitat.\nEn aquesta convocatòria no estan integrats categories com els premis al 'Millor formatge', al 'Millor oli d'oliva verge extra' o el 'Millor vi', que ja compten amb convocatòries pròpies. Això, sí, els guanyadors d'aquestes sí que rebran el seu premi a l'acte el lliurament dels "Premis Aliments d'Espanya". La resolució es dictarà en un termini de sis mesos des de la publicació de la convocatòria.\nFont: MAPAMA (30/07/2018)\nXXXa Convocatòria del Premi 'Alimentos de España'


motxilla doble rodes TUTU by BUSQUETS 34,0 x 54,0 x 26,0 cm.\nmotxilla doble rodes TUTU està decorada amb dues teles, els frontals amb una estampació de el personatge de ballarina acrobàtica i el seu tutú de gasa aplicat sobre blanc i detalls serigrafiats en tinta or, i la resta de tela estampada en gamma de roses combinat amb fúcsia. Aplics: tiradors de cremallera i botons en daurat i pompó en gasa magenta. Folros i corretges en rosa.\nmotxilla doble rodes TUTU té dues butxaques principals per portar llibres, llibretes i carpetes. La segona butxaca esta encoixinada i pensada per poder portar dispositius delicats. També te butxaca frontal de mida petita i dues amb reixa als laterals. Disposa de corretges de transport regulables i encoixinades. Espatllera encoixinada i nansa superior de transport. Base rigida per millor protecció per suportar el pes del contingut i l'us urbà. Consta d'un carro lleuger incorporat a l'interior de la motxilla. Mànec extensible. Té una tela desplegable impermeable per tapar les rodes brutes a l'hora de carregar-la a l'esquena. Exterior: 100% Polièster amb revestiment impermeabilitzant. Folre: 100% Polièster.


Avís legal | Assessoria Fiscal Comptable, Laboral, Jurídica i de Recursos Humans\nL'accés i/o l’ús del lloc web de agora-sa.com atribueix a qui ho realitza la condició d'usuari, acceptant des d'aquest mateix moment, plenament i sense cap mena de reserva, les presents condicions generals, així com les condicions particulars que, si s’ escau, complementin, modifiquin o substitueixin les condicions generals en relació amb determinats serveis i continguts del lloc web.\nL'usuari es compromet a utilitzar el lloc Web i els seus serveis i continguts sense contravenir la legislació vigent, la bona fe, els usos generalment acceptats i l'ordre públic. Així mateix, queda prohibit, l'ús del Web amb finalitats il·lícites o lesives contra ÀGORA, SA D’ASSESSORAMENT I SERVEIS o qualsevol tercer; o que, de qualsevol forma, puguin causar perjudici o impedir el normal funcionament del lloc Web.\nQualsevol vulneració dels drets de ÀGORA, SA D’ASSESSORAMENT I SERVEIS o dels seus legítims titulars sobre els mateixos.\nQualsevol intent d'obtenir els continguts del lloc Web per qualsevol mitjà diferents dels que es posin a disposició dels usuaris així com dels que habitualment es facin servir a la xarxa, sempre que aquests no causin perjudici al lloc Web de ÀGORA, SA D’ASSESSORAMENT I SERVEIS.\nÀGORA, SA D’ASSESSORAMENT I SERVEIS podrà modificar unilateralment i sense previ avís, sempre que ho consideri oportú, l'estructura i disseny del lloc Web, així com modificar o eliminar els serveis, els continguts i les condicions d'accés i/o d’ús del lloc Web.\nL'establiment de qualsevol "hiperenllaç" entre una pàgina web i qualsevol de les pàgines web del lloc Web de ÀGORA, SA D’ASSESSORAMENT I SERVEIS estarà sotmès a les següents condicions:\nNo es permet la reproducció ni total ni parcial de cap dels serveis ni continguts del lloc Web de ÀGORA, SA D’ASSESSORAMENT I SERVEIS\nQualsevol vulneració dels drets d’ ÀGORA, SA D’ASSESSORAMENT I SERVEIS o dels seus legítims titulars sobre els mateixos.\nLa pàgina web en la qual s'estableixi l’ hiperenllaç no contindrà cap marca, nom comercial, rètol d'establiment, denominació, logotip, eslògan o altres signes distintius pertanyents a ÀGORA, SA D’ASSESSORAMENT I SERVEIS.\nSota cap circumstància, ÀGORA, SA D’ASSESSORAMENT I SERVEIS serà responsable dels continguts o serveis posats a la disposició del públic en la pàgina web des de la qual es realitzi l’ "hiperenllaç", ni de les informacions i manifestacions incloses en les mateixes.\nÀGORA, SA D’ASSESSORAMENT I SERVEIS no atorga cap garantia ni es fa responsable, en cap cas, dels danys i perjudicis de qualsevol naturalesa que poguessin portar causa de:\nLa durada de la prestació del servei del lloc Web i dels serveis que s’hi presten és de caràcter indefinit. Sense perjudici de l'anterior, ÀGORA, SA D’ASSESSORAMENT I SERVEIS es reserva el dret d’ interrompre, suspendre o acabar la prestació del servei del Web o de qualsevol dels serveis que ho integren, en els mateixos termes que es recullen en la condició tercera.\nA l'efecte de preservar els possibles drets de propietat intel·lectual, en el cas que qualsevol usuari o un tercer consideri que s'ha produït una violació dels seus legítims drets per la introducció d'un determinat contingut en el Web, haurà de notificar aquesta circumstància a ÀGORA, SA D’ASSESSORAMENT I SERVEIS indicant:\nLa marca ÀGORA, SA D’ASSESSORAMENT I SERVEIS i les corresponents marques gràfiques són totes elles marques registrades i queda prohibida la seva reproducció o ús sense l'autorització del seu titular. La legitimitat dels drets de propietat intel·lectual o industrial corresponents als continguts aportats per tercers és de l'exclusiva responsabilitat dels mateixos.\nAquelles parts interessades que requereixin la consulta de la política de qualitat podràn posar-se en contacte amb el responsable de qualitat per a concretar una reunió on es pugui exposar aquesta política.\nÀGORA, SA D’ASSESSORAMENT I SERVEIS i l'usuari, amb renúncia expressa a qualsevol altre fur que pogués correspondre'ls, se sotmeten a la Jurisdicció dels Jutjats i Tribunals del domicili de l'usuari per a quantes qüestions poguessin suscitar-se o accions exercitar-se derivades de la prestació del servei del Web i dels seus serveis i continguts i sobre la interpretació, aplicació, compliment o incompliment de tot allò que aquí s’estableix. En el cas que l'Usuari tingui el seu domicili fora d'Espanya, ÀGORA, SA D’ASSESSORAMENT I SERVEIS i l'Usuari, amb renúncia expressa a qualsevol altre fur que pogués correspondre'ls, se sotmeten a la Jurisdicció dels Jutjats i Tribunals de Granollers (Barcelona).\nÀGORA, S.A. D’ASSESSORAMENT I SERVEIS © Tots els drets reservats. 2022


UNA NOIA DE 14 ANYS APAREIX AMB UNA MANERA GENIAL DE RESOLDRE EL PROBLEMA DELS PUNTS MORTS DELS COTXES - PUBLICITAT\nUna noia de 14 anys apareix amb una manera genial de resoldre el problema dels punts morts dels cotxes\nPrincipal Publicitat Una noia de 14 anys apareix amb una manera genial de resoldre el problema dels punts morts dels cotxes\nAlaina Gassler va trobar una manera de resoldre el problema dels punts cecs, i ni tan sols és prou gran per conduir.\nSi sou conductor, probablement hàgiu experimentat un problema amb el punt cec almenys una vegada. És un d’aquests casos en què no podeu veure objectes a les cantonades del vehicle perquè un pilar us bloqueja la visió. De fet, el problema dels punts cecs és tan comú, que l’Administració nacional de seguretat en el trànsit de carreteres diu que provoca més de 840.000 accidents de trànsit cada any. Per sort, algú va trobar una solució a aquest problema i ni tan sols té l’edat necessària per conduir.\nÉs possible que Alaina Gassler, de 14 anys, de West Grove, Pennsilvània, encara no tingui el carnet de conduir, però això no l’ha impedit proposar una nova manera revolucionària de resoldre el problema dels punts cecs dels cotxes.\nbarrets fets de cabell\nLa setmana passada la nena va presentar el seu invent al concurs Broadcom MASTERS (matemàtiques, ciències aplicades, tecnologia i enginyeria per a les estrelles ascendents) i la gent va quedar meravellada del seu brillant invent.\nAlaina va anomenar el seu projecte 'Millorar la seguretat de l'automòbil mitjançant l'eliminació de punts cecs' i la forma en què funciona el seu invent és bastant senzilla.\nmira higurashi no naku koro ni kai\nElla va resoldre el problema dels punts cecs amb l’ús d’una càmera i un projector de vídeo.\n'Ho vaig fer tenint una càmera darrere del pilar d'un cotxe i la càmera va enviar el vídeo a un projector que projectava la imatge sobre el pilar essencialment fent-la invisible i fent veure el conductor darrere', va explicar Alaina.\nAlaina va guanyar el premi Samueli Foundation de 25.000 dòlars en honor a l’excel·lència general STEM (ciència, tecnologia, enginyeria i matemàtiques).\nVegeu com funciona l’invent d’Alaina a la galeria següent\nfotos de nens de 10 anys\nLa gent tenia opinions mixtes sobre la invenció\nFreddie Mercury tenia tatuatges?\nla imatge més divertida del món\nmenjar escolar arreu del món\nquina alçada fa una àguila harpia\nvell amb pantalons curts


El Ciutat de Palma\n13 maig 2021 11:01\nMiquel Payeras | 25 gener 1999\nExisteixen bàsicament tres tipus de polèmiques públiques. La primera és la que protagonitzen els polítics. Es caracteritzen per ser habitualment de cartró-pedra. Es diuen el nom del porc, es barallen com el moix i el ca... a l'hemicicle del Parlament o davant els periodistes, però després se'n van plegats a fer una paella de cego al restaurant del Parlament. Són, per tant, polèmiques de tipus professional: res de personal, adversaris en l'escenari de la brega, però a fora poden ser amics, mai no són enemics. La segona catalogació de les polèmiques públiques són les ideològiques. Enfronten gent que no solen ser polítics (gràcies a Déu) i que asseguren tenir, cada part, la veritat absoluta. Aquí no es tracta de professionals sinó d'activistes vocacionals. És gent molt més perillosa perquè està tan convençuda de tenir la raó que veu en tot aquell que no pensa com ell un enemic. No es tracta de qüestions personals, sinó ideològiques i a l'enemic, per tant, se'l podria assassinar per les conviccions pròpies sense que això significàs cap tipus animadversió personal. Finalment, existeix una tercera classe de polèmica: les personals a l'àmbit públic. N'hi ha a bastants de sectors però normalment els protagonistes tenen una certa educació que els fa dissimular la divergència personal, desfressant-la de polèmiques professionals o ideològiques. Però hi ha un sub-grup en el qual els odis africans entre els polemistes són de tanta intensitat que no poden, ni volen, dissimular res: són les que protagonitzen els nostres intel·lectuals. O una part d'ells, almanco.\nQuadrilàters de lluita per a aquesta gent n'hi ha molts, però un excel·leix per sobre de qualsevol altra. Els Premis Ciutat de Palma. No se sap molt bé per què el nostre Ajuntament, amb l'ajuda de l'editorial que gestiona i edita els premis, va voler iniciar una bella tradició, i d'agrair almanco pels periodistes. Consisteix a anunciar extraoficialment qui guanyarà el premi de novel·la amb unes setmanes d'anticipació. Així que per devers les festes de Nadals els soferts periodistes de la secció de boxa cultural, comencen a fer telefonades i cap a principi d'any algun aconsegueix que un interlocutor de solvència contrastada, en aquestes qüestions, li digui qui guanyarà. I mai no s'equivoca. Segons qui sigui el que aconseguesqui tenir el regal dels amics de Barcelona, es munta el bollit amb major o menor intensitat. I fixin-se amb el detall. La intensitat del cacau no és tant per la qüestió de fons (que el cap i a la fi s'ha mantingut inalterada, i només és criticada per un o dos), com per la persona que cada any concret és agraciada amb el regal. Així veim com que els que ahir volien formar una mena de Miami Vice en versió anticorrupció de premis literaris, avui la neguen, els que avui la denuncien, ahir callaven... Si cada país té els polítics que mereix, en bona lògica els intel·lectuals deuen ser el mirall de la cultura que mereix el país. Així que per millorar l'evidentment degradat estat d'aquest mirall nostre, convendria que l'Ajuntament, ara que diu que vol reformar a fons els Premis Ciutat de Palma, traslladi l'organització dels Premis del negociat de Cultura al de Mirall Centre i que a partir de l'any que ve siguin part del pla Mirall. Que cada capelleta presenti un pla d'ajuda per a un dels seus components i que alternativament se subvencioni cada grupet. Tots hi guanyaríem. Ells tendrien el sobresou i els seus trenta segons d'êxit i els altres ens estalviaríem la vergonya aliena que tot plegat ens provoca.


Deslimita’m: representant esperança - Tornaveu\nDeslimita’m: representant esperança\nLa trobada anual de teatre social ‘Deslimita’m’ esdevé una eina d’integració per a adolescents en risc d’exclusió social.\n“Són nois i noies amb moltes dificultats personals, en molts casos provinents de famílies desestructurades. Per a ells, actuar en un escenari és un somni”. Així ho expressa Anna Caubet, actriu amb més d’onze anys d’experiència en el món del teatre social i una de les directores dels diferents grups que han participat a la trobada ‘Deslimita’m’.\n“Treballem durant tot un curs amb adolescents en risc d’exclusió. Necessitem temps per aconseguir que agafin confiança i expressin els seus sentiments”, explica Caubet. Durant aquest temps, grups de joves d'entre 14 i 18 anys treballen per donar el seu punt de vista i, finalment, representar les seves vivències més quotidianes. Temàtiques relacionades amb les drogues, les relacions interpersonals, problemes familiars, o tan actuals com la crisi econòmica són les més recurrents.\nEn l’edició d’enguany, celebrada el passat 2 de juny al Teatre Artèria Paral·lel de Barcelona, una vuitantena d’adolescents van ser els protagonistes de la cinquena edició d’aquest esdeveniment impulsat per la Fundació La Roda i l’Associació ImpactaT intervencions teatrals.\nSegons Anna Corbella, coordinadora del projecte, “la trobada evidencia el paper del teatre com eina de transformació i reflexió social, i dóna l'oportunitat als adolescents de viure l'experiència de ser actors”.\nPer la seva banda, des de l’Associació ImpactaT intervencions teatrals reclamen a l’administració que el programa no es limiti econòmicament a un sol any, ja que la integració s’aconsegueix si hi ha continuïtat i un seguiment acurat dels diferents casos.\nMalgrat això, l’èxit del projecte rau en el seu impacte social. I és que alguns dels participants en edicions anteriors han arribat a crear grups teatrals professionals. És el cas de Pollo completo, format per quatre noies i un noi sorgits d’una aula oberta de Badia del Vallès i que actuen en esdeveniments locals.\nA Sant Adrià del Besòs, Abraham&company està composat per nois amb dificultats per estudiar i treballar, però que tenen en el teatre la seva màxima inquietud. Han participat a totes les edicions del ‘Deslimita’m’ i en l'àmbit municipal representen les seves vivències amb l’objectiu intrínsec del teatre social: conscienciar i reconduir la conducta dels joves per facilitar la seva integració.


Torna el programa de mentoria per a persones refugiades | Mataró Audiovisual\nTorna el programa de mentoria per a persones refugiades\nRedacció dj., 11/07/2019 - 10:25\nMataró tornarà a comptar amb un programa de mentoria per a persones refugiades. Una iniciativa de la Generalitat de Catalunya que va néixer l'any 2017 arran de l'onada migratòria i la crisi de refugiats. El projecte vol acompanyar aquestes persones en els eu procés d'assoliment de l'autonomia tant personal, social, com laboral.\nA dia d'avui a Mataró hi viuen més de 86 persones refugiades o sol·licitants d'asil. Des de l'inici del programa 8 d'aquestes persones han estat acompanyades per 12 voluntaris. Jordi Virgili, responsable del programa, en fa una molt bona valoració. Explica que el programa té un impacte molt positiu i de transformació que ajuda als ciutadans a canviar la percepció que es té de les persones refugiades.\nAhir a la tarda es va organitzar al Centre Cívic Mataró-Jaume Terrades una sessió informativa per a totes aquelles persones interessades a convertir-se en mentors i mentores. Per acollir-se al programa cal ser més gran de 25 anys i organitzar-se en grups d'acollida d'entre 2 i 5 persones que es coneguin prèviament. Als interessats se'ls farà una formació de 12 hores per trobar el seu rol i plantejar el compromís que es requereix.\nUn cop es consoliden els grups, s'emparellen amb les persones refugiades que tenen un perfil més adequat segons les afeccions que comparteixen. El seguiment compta també amb la supervisió d'un equip de professionals del sector.\nLes persones interessades a participar en el programa de mentoria poden enviar un correu a grupsacollida.tsf@gencat.cat\nAlgunes de les persones de l'Aquarius podrien arribar al centre de Can Corona de Mataró\nL'acollida de refugiats no ha arribat al 18% i Mataró n'ha integrat quaranta


Mengem merda? | Mengem merda? – Terra d'Escudella\n“Sembla que hi ha un misteriós complot secret per convertir bars i restaurants en centres dispensadors de colesterol.”\n“Sembla que hi ha un misteriós complot secret per convertir bars i restaurants\nEl fenomen del qual alguna vegada he parlat en aquesta columna adquireix dimensions preocupants quan protagonitza articles i inspira plomes tan ben dotades com la de l’Albert Sánchez Piñol. Sincerament, que un servidor en parli, pot tenir certa repercussió, bàsicament en cercles familiars i d’algunes amistats que compleixen el deure moral de llegir-me, a més d’algun lector atret per la gastronomia. Però quan en parla l’autor de La pell freda, la cosa canvia. I, més encara, en els durs termes en què ho fa.\n“Menys quatre, mengem merda”, resumiria l’essència d’un article, publicat a l’Avui del dijous de la setmana passada, que haurien de llegir-se cuiners professionals i les escoles d’hostaleria de la ciutat. L’alegria que sent Sánchez Piñol pel reconeixement actual sembla superada per les rialles provocades per una afirmació: que la cuina catalana és la millor del món. I ens mostra, indignat, el contrast existent entre la restauració elitista, elevada a “cims memorables”, i la “trista realitat de la cuina popular catalana”. Així doncs, clar i concís. No s’està per orgues. I li dono les gràcies, ja que reflecteix a la perfecció una sensació compartida, encara, per no gaire gent. Poca, i em temo que menys en el ram. La desídia s’ha establert en moltes cuines professionals.\nRealment, als establiments populars s’estan servint viandes difícils de deglutir i de pair. Si l’escriptor parla d’amanides de plàstic, de bistecs espardenya, de patates “fregides en oli de motor” i confon setrills de vinagre i ampolles de vi, nosaltres podríem afegir-hi altres esgarrifances, com la misteriosa afició al tomàquet fregit de pot, el Solís, i el seu gust delator (tan difícil és fer una salsa digna?). O el misteriós complot secret per convertir bars i restaurants en centres dispensadors de colesterol i així torpedinar la salut de les classes populars. O l’estranya aversió que té el gremi de restauradors als estómacs dels habitants de la ciutat (tant costa desgreixar els plats?). Per no parlar de paelles delictives, pastes que més aviat són pasterades, peixos que semblen suro i purés dignes de reformatori de postguerra. Ben bé, si el mestre Pla, que fa unes dècades repassava carrinclonament les vulgaritats innovadores, aixequés el cap, no dubtaria a introduir-se al món de la droga per evadir-se de tanta misèria moral. I per acabar, que Sánchez Piñol es pregunti si encara hi ha llocs on es cuini escudella, plat proletari i pagès, plat de plats, té delicte, però ho és encara més quant ens costaria enumerar cinc restaurants on trobar-ne.\nTinc la sort de viure aquest problema des del mateix ram, i per tant, defujo les visions romàntiques i poc pràctiques. Així doncs, donar bon menjar i bon servei a bon preu no és gens fàcil. O el producte és barat, i sovint de dubtosa qualitat, o es tira de preparats, congelats i pols vàries, o s’explota la família o, directament, els treballadors, majoritàriament immigrants. Massa condicionants en un món de pocs escrúpols, on impera la llei del màxim benefici.


Obert el termini per a optar a Reina de la Fira | L'Informador\nPublicat a 14 de maig de 2018 el 7:00. Escrit per Juan Antonio Cloquell\nL’Ajuntament de Xàtiva ha anunciat l’obertura de la convocatòria per a sol·licitar el càrrec de Reina de la Fira d’Agost 2018, que s’iniciarà el proper dilluns 15 de maig i finalitzarà el 12 de juny, podent ser prorrogat per motius especials.\nLes candidates hauran ser naturals de Xàtiva, tenir la residència a Xàtiva o estar empadronades a la localitat, hauran de ser majors de 18 anys i presentaran la seua candidatura mitjançant una sol·licitud per Registre d’Entrada a l’Ajuntament, on s’haurà d’especificar tant el nom cognoms i document d’identitat de la Reina com de la seua Cort d’Honor (composta per quatre dones i cinc homes acompanyants). Per a optar a Reina de la Fira no s’exigeix cap titulació acadèmica ni cap altra circumstància que condicione la igualtat d’oportunitats, i l’Ajuntament de Xàtiva aportarà una ajuda econòmica de 2.000 euros a l’escollida, així com 1.000 euros per a cadascuna de les seues acompanyants.\nA més, L’Ajuntament de Xàtiva ha anunciat que Purificació Mascarell repetirà aquest any com a coordinadora del llibre de la Fira.


Significats - Diari de Girona\njuan josé millás 17.12.2019 | 00:25\nSignificats Diari de Girona\nFa una setmana, milers de persones de bona voluntat van fer un viatge turístic per la pobresa. Vol dir que van dormir al ras en la primera edició espanyola de la Nit sense Llar, una iniciativa que etcètera. Algun emprenedor estarà pensant ja en vendre, empaquetada, aquesta experiència, ja que el que no es compra no té valor. Els diaris es van fer ressò –poc– de l'assumpte, però no hi va haver declaracions de la gent per a la qual dormir al carrer constitueix una pràctica diària. Passar una nit a la intempèrie és un acte de caritat invers al d'asseure un pobre a la teva taula. Vol dir que, en substància, ve a ser el mateix i que posseeix una eficàcia semblant. Som turistes ja de tot, fins i tot de les nostres pròpies vides.\nPerò què és el turisme?\nUn succedani. Hi ha gent convençuda d'haver visitat les piràmides d'Egipte pel simple fet d'haver estat allà, davant d'elles, quan en el fons del seu cor saben que no van aconseguir veure res d'allò que miraven. Per veure cal posar en marxa ressorts mentals que van molt més enllà de la mirada. Per veure no n'hi ha prou amb mirar. El món sencer ha esdevingut postal. Aquest és un dels grans èxits del poder econòmic, valgui la redundància: que no siguem capaços de travessar la primera capa de la realitat. Es va observar també aquest fenomen en les manifestacions infantils contra el canvi climàtic. Turisme ecològic que va afermar les empreses contaminants de la mateixa manera que la Nit sense Llar va fer la pobresa més sòlida. És el nostre destí alimentar allò que detestem.\nHi ha una absència demolidora de radicalitat. Ens deixen, això sí, fer turisme també per ella, per la radicalitat, és a dir, pel seu succedani. Durant els últims dies, a França, han estat a punt de travessar la superfície plastificada de la postal, però em temo que les aigües han tornat al seu curs. Macron és molt Macron. Macron és molta Europa. Dius Macron i se t'apareix un exèrcit, se t'apareix un cos de policia, se t'apareix el capital mateix. El capital no és un succedani de res. El capital és el que és. El que decideix el que volen dir les paraules. O el que no signifiquen. Què significa la Nit sense Llar?


El problemes dels jutges catalans - Cat Diàleg - Diari Digital català\nCatalunyaPolíticaZPortada Derecha 8 Febrer, 2019 CatDialeg.cat 2\nInici » Historic » El problemes dels jutges catalans\nEls jutges catalans travessen un moment particularment tens per la confluència de tres factors. Els atacs dels CDR a les seus dels jutjats i la sensació generalitzada que no tenen un suport suficient del govern català. De fet, li han retret directament a la consellera de Justícia, Ester Capella, que no condemnés les accions. També consideren que els Mossos d’Esquadra no exerceixen una vigilància efectiva suficient que impedeixi les agressions als edificis judicials. Cal afegir que ara els Mossos paguen el cost de la manca d’efectius, conseqüència de la situació política i la manca d’atenció del propi govern per l’exercici de les competències que té. Si la policia autonòmica ha de garantir la vigilància de tots els jutjats de Catalunya, no tindrà efectius per dur a terme les seves tasques habituals, en el ben entès que aquestes es veuen limitades a hores d’ara. Com declarava sota anonimat un membre de la policia de Lleida “per a 140.000 habitants només disposem de 2 patrulles actives”.\nEl fet que ha caigut com una galleda d’aigua freda sobre una situació ja de per sí tensa a la judicatura a Catalunya, han estat les declaracions de Pedro Rubira, fiscal de l’Audiència Nacional, que qüestiona que es poguessin fer els judicis sobre els fets de l’1-O amb imparcialitat si es realitzessin a Catalunya. El fiscal es pregunta si la justícia d’aquest territori sabria actuar amb “serenor”.\nLa sala de govern del Tribunal Superior de Justícia de Catalunya va reaccionar amb energia afirmant que el fiscal Rubira havia dut a terme un “atac molt greu i sense cap justificació al conjunt del poder judicial i al sistema constitucional”, titllant-lo de cometre “una gravíssima irresponsabilitat de qui té el deure de protegir l’exercici independent i imparcial de la jurisdicció”. “El ministeri fiscal no pot cedir a la demagògia, la banalitat i l’ofensa per a la defensa dels interessos públics que representa”. Major contundència impossible. I és que cal recordar que no existeix una justícia “catalana” sinó que aquesta és única per a tot l’estat. Els jutges i fiscals són representants de l’estat a Catalunya i certament dubtar de la seva imparcialitat, com ha fet Rubira, és dubtar de la imparcialitat de la judicatura espanyola.\nEn una clara paradoxa el fiscal de l’Audiència ha actuat en els mateixos termes simètrics que l’independentisme actua sobre el Tribunal Suprem. En ambdós casos neguen la independència judicial per una raó bàsicament del lloc on s’emplaça la justícia.\njudici 1-O2 justícia8\nHome! fica fems tres vegades l’any (en 14 mesos tres voltes) no diria que sigui pressió, si per les hipoteques h’hi va haver-hi més . :-))\nCom es nota els nacionalisme españolista aquí mare meva.\n8 Febrer, 2019 #2 Author\nCaldria afegir, però és que a Madrid no hi ha manifestacions de nacionalistes españols? No hi ha autobusos de partits polítics cridant no a la amnistia! (condemnant sense haver-hi judici)\nResulta que els tribunals españols no poden ser imparcials a Catalunya però a España sí.\nVinga va home!


L'ONU renya Espanya i li reclama que protegeixi el dret a l'habitatge | icag.cat\nL'ONU renya Espanya i li reclama que protegeixi el dret a l'habitatge /\nL'ONU renya Espanya i li reclama que protegeixi el dret a l'habitatge\nEspanya incompleix un pacte internacional sobre habitatge signat fa 41 anys\nCada vegada hi ha més demandants d'habitatge protegit: només a la província de Barcelona, hi ha més de 73.300 persones que en necessiten un.\nDes del 2008, hi ha hagut prop de 600.000 desnonaments a Espanya, dels quals més de95.000 s'han fet a Catalunya. Ara mateix, encara n'hi ha 43 cada dia.\nI les administracions no tenen marge per oferir-los solucions, perquè pràcticament no hi ha parc de pisos socials: només el 2%, molt lluny de la mitjana europea, que és del 18%.\nLes cinc mesures reclamades per l'ONU\nXifres com aquestes han posat en alerta les Nacions Unides, que han tornat a picar el crostó a Espanya per incomplir el pacte internacional que va firmar fa 41 anys.\nI demana, explícitament, que millori les polítiques d'habitatge. En concret, reclama cinc mesures:\n1. Reformar la Constitució perquè l'habitatge sigui un dret fonamental\n2. Augmentar la inversió per incrementar el parc públic de lloguer\n3. Reformar la Llei d'Arrendaments Urbans\n4. Implantar mecanismes de protecció per a les persones desnonades\n5. Deixar d'impugnar al Tribunal Constitucional les lleis antidesnonaments\nSegons els especialistes, hi ha un dèficit històric provocat per una desprotecció legal de l'habitatge com a dret.\nHo afirmen expertes com Carme Trilla, de l'Observatori Metropolità de l'Habitatge de Barcelona i ONG com l'Observatori DESC, per boca de la seva presidenta, Irene Escorihuela:\nIrene Escorihuela: "Històricament una crítica que l'ONU ha fet a Espanya és que els drets socials no tenen consideració de drets fonamentals en la Constitució. Per exemple, en el cas de l'habitatge està considerat només un principi rector, i això impedeix que la ciutadania pugui anar als tribunals a invocar una vulneraciód'aquest dret."\nCarme Trilla: "Hi ha una realitat social dramàtica, però no està a la taula dels polítics. En els pressupostos generals de l'estat, que es van presentar aquest dimarts, la part que correspon a despesa en habitatge del ministeri de Foment és totalment insuficient, cosa que demostra que segueix sent un tema considerat residual."\nRegular el mercat privat de lloguer\nIrene Escorihuela: "Des de Nacions Unides s'insta que s'estableixin normes i regulacions al mercat privat de lloguer, i es fa una referència explícita a un canvi a la llei d'arrendaments urbans per garantir més drets als llogaters, i també als preus dels lloguers."\nCarme Trilla:"El problema que estem tenint és que les persones que estan de lloguer són les que tenen els ingressos més baixos i, per tant, són les que menys poden resistir pujades de preus."\nEl desnonament de lloguer, invisible\nCarme Trilla: "El desnonament del lloguer té el problema de la invisibilitat. Els de les hipoteques es van fer molt més visibles, eren molt més col·lectius. Estem patint un desajust entre un procés de pèrdua d'habitatges que semblava que s'aturava, però no és així, i una incapacitat de donar resposta a aquestes famílies."\nNo s'ha après de les crisi\nIrene Escorihuela: "Algunes lleis de diverses comunitats autònomes han entrat en aquest tema, i han intentat evitar aquest tipus de desnonaments tant expeditius i buscar solucions a la situació d'emergència habitacional. I això s'ha impugnat davant del Tribunal Constitucional i la majoria d'aquestes lleis han estat suspeses."\nCarme Trilla: "En aquest país es va resoldre el problema de la sanitat, s'ha resolt el tema de l'ensenyament, amb uns preus assequibles i raonables per tots, però l'habitatge no. Aquest problema el seguim tenint. N'aprendrem de les crisi? No, no n'aprendrem, sempre tornem a estar a la casella de sortida."


Metodologia | Dos segles d'història i literatura europees\nPosted in Metodologia on enero 14, 2013| Leave a Comment »\nEm deixo endur uns mesos enrere ; al principi d’aquesta aventura, però ara, és el nostre comiat el que llegeixo amb els ulls inquiets i juganers d’un infant. Potser no tinc tan encuriosida la mirada i us puc ben dir que al llarg d’aquesta assignatura he adquirit saviesa i serenitat i el millor de tot trempera deliciosa que m’empeny amb optimisme “grau enllà”.\nM’acomiado de vosaltres, companyes de grup amb molt d’agraïment per ajudar-me tant…a rebre i compartir coneixements, per la vostra paciència i alegria permanent; el vostre saber estar fins i tot ens els moments dissonants. M’heu ensenyat molt. He estat tota la vida una solitària empedreïda, treballadora, això sí, però mai fins ara hagués pensat que podria funcionar amb un grup. Heu estat vosaltres, noies, formiguetes, que heu tret de mi el millor que tinc. Em costa dir-vos adéu per sempre, però com el temps no existeix tinc l’esperança de retrobar-vos prest. Com dues de vosaltres heu dit al comiat, podem quedar en qualsevol lloc i si és de nit…sortirà el sol!!!\nPosted in Metodologia on enero 10, 2013| Leave a Comment »\nA mesura que anem acabant aquest projecte, es va veient el conjunt i es poden preveure les seves possibles utilitats. Si bé no hi ha una aplicació explícita i directa en el nostre futur terreny professional, sí que hi és en la nostra trajectòria per la UOC. Un cop tancada l’assignatura, tenim la intenció ferma d’aprofundir en les possibilitats de les eines que ens han estat presentades, ja que ens han despertat certes inquietuds que desconeixíem; així que amb temps i tranquil·litat, acabarem de trobar-los tots els seus encants.\nCom ens ha dit el Jordi en un missatge, això s’acaba. Us passa a vosaltres que teniu però no teniu ganes d’acabar-la aquesta assignatura? Ha estat un aprenentatge intens , en alguns punts del camí recorregut hem hagut de sentir vertigen, però ens trobarem a faltar les unes a les altres i ara, tenim la clara certesa d’haver après molt en molt poc temps!!! Ens omple d’orgull i satisfacció, com diu el rei, veure el nostre projecte acabat: senzill , però consistent i consensuat, fins i tot tacat de poesia; contemplar la bona feina, amb tots els seus allaus de missatges ( per cert, ja hem assolit els 1000), que segur que arribarem a enyorar, encara que ara ens sembli impossible.\nLes TIC, en aquesta assignatura, ens ha donat moltes claus per poder escriure com mai abans ho havíem fet; aprenent a treballar en grup en un entorn asíncron (que no és una tasca gens fàcil) i de les noves tecnologies i totes les possibilitats que aquestes ofereixen. No voldríem acomiadar-nos sense donar-nos les gràcies a les companyes de grup en aquest trajecte irrepetible, profitós i dinàmic, també a tots els companys i les companyes de l’aula i al Jordi Ros. En llegir els comentaris es palesa la creació d’una dinàmica de grup virtual que no oblidarem mai.\nEt donem la benvinguda a tu, que comences ara , desitgem que et sigui beneficiós aquest viatge ; que el puguis viure amb intensitat com l’hem viscut nosaltres i que arribis al comiat amb la sensació plena d’haver fet un aprenentatge digital, literari i de valors que sens dubte t’ajudarà molt “grau enllà”.\nNois i noies, dones i homes, a banda de ser posseïdors d’una certa intel·ligència i de força voluntat, us caldrà també dominar les tres virtuts teologals per moure-us per aquests móns digitals de Déu: us caldrà fe, per confiar en vosaltres mateixos, en els vostres companys i companyes, i en el vostre tutor; també esperança, que us deixi creure en un final positiu; i sobretot molta paciència i caritat per anar disculpant els errors que cometreu durant la realització del vostre treball i els que cometin els vostres companys. Si ho feu així, arribareu a bon port, talment com ho hem fet les quatre formiguetes del nostre grup.\nD’aquestes tres grans virtuts n’hi ha una que remarcava una companya en les primeres entrades al blog que és la confiança plena en els companys i companyes. Perquè encara que sereu lluny en la distància sentireu que estan en al mateixa habitació i en els centenars de fils dels missatges riureu i plorareu plegats. Aprendreu a valorar i a acceptar les propostes que no compartiu. No estalvieu preguntar al debat de l’aula ni al del grup sempre que tingueu un dubte i tracteu d’aclarir els malentesos de soca-rel.\nEn un principi tot us semblarà inconnex i molt complicat; no us desespereu, ja que ben aviat començareu a trobar sentit a tots els moviments que feu, de mica en mica anireu omplint la pica, fins que l’assignatura es farà absolutament esclaridora; i comprendreu la necessitat d’aquesta per estudiar a la UOC i obrir la ment a noves propostes.\nNo vulgueu anar depresa, però no us atureu pas. El treball responsable asíncron i de grup demana un estat d’alerta gairebé constant, una miqueta de feina diària (no us en satureu tampoc), i moltes ganes, fe, esperança, paciència i caritat.\nPosted in Metodologia on noviembre 15, 2012| 4 Comments »\nPosted in Metodologia on noviembre 13, 2012| Leave a Comment »\nEl treball en equip en entorns virtuals implica necessàriament una bona organització de tasques i responsabilitats. No ha sigut fàcil arribar a aquestes conclusions i distribucions. Sense l’ajuda de l’equip que hem format haguera estat impossible. Essent així, a continuació detallarem la planificació del nostre grup: Planificació\nPrimers acords del grup\nPosted in Metodologia on noviembre 12, 2012| Leave a Comment »\nEls següents són els acords inicials que vam pactar l’equip de treball abans de posar-nos en marxa amb la planificació del projecte.\nTots els membres del grup es connectaran cada dia i contestaran els missatges cada dia, en cas de què no sigui així avisaran de la seva absència amb un missatge a l’espai de debat. Es podran pactar dies festius.\nEn cas de què algú molts dies seguits sense saber-ne el motiu, no s’impliqui prou en l’activitat o l’abandoni a la meitat s’haurà de comunicar al professor i a la resta de companyes, s’intentarà contactar amb aquesta persona via mòbil, si s’ha de prendre una decisió ràpida i segueix sense haver-hi resposta per part seva la resta del grup podrà legítimament decidir què fer, i, finalment, es redistribuiran les tasques assignades a aquella persona.\nLes actituds que han de seguir els membres del grup per al bon funcionament d’aquest són: el compromís, la transparència, una comunicació fluïda, la sinceritat, la dedicació i constància, regularitat, el respecte, l’ajuda entre els companys i companyes, la paciència i tolerància, i el respecte.\nLa coordinació serà rotativa i se seguirà la següent temporització:\nPrimer torn: del 19 d’octubre al 9 de novembre\nSegon torn: del 10 al 30 de novembre\nTercer torn: de l’1 al 21 de desembre\nQuart torn: del 22 de desembre a l’11 de gener


El parc fluvial del Besòs evita set morts l'any i 23 milions a la sanitat | betevé\nUn estudi d'ISGlobal conclou que el disseny urbà pot contribuir a fomentar l'exercici físic i, en conseqüència, a millorar la salut de la població\nLaura Arias | divendres, 22 de febrer del 2019, a les 13.57\nEls espais verds són beneficiosos per a la salut i s’associen a un increment de l’activitat física al seu voltant. Ara, a més, la comunitat científica revisa les publicacions fetes fins ara i conclou que aquest efecte també el tenen els anomenats espais blaus. Són aquells que tenen un recurs hídric a prop com ara una font, un riu, un llac o el mar. Un bon exemple n’és el parc fluvial del riu Besòs.\nUn estudi de l’Institut de Salut Global de Barcelona (ISGlobal) afirma que aquest espai evita set morts i sis casos de malaltia a l’any. La demència és la dolença que més s’ha previngut, amb un total de quatre casos evitats, una dona i tres homes. Amb tot plegat, es calcula que el parc fluvial ha estalviat 23,4 milions d’euros anuals a la salut pública. La investigació s’emmarca en el projecte europeu BlueHealth i s’ha publicat a la revista ‘International Journal of Environment Research and Public Health’.\nLa vida al costat del Besòs\nEl parc fluvial del Besòs recorre els últims nou quilòmetres d’aquest riu abans de desembocar al Mediterrani. Es tracta d’un espai de 22 hectàrees d’ús públic situat a la llera del riu entre les ciutats de Barcelona, Santa Coloma de Gramenet i Sant Adrià de Besòs. Hi ha àrees amb gespa i recorreguts per caminar i anar en bicicleta. La remodelació del parc fluvial del riu Besòs es va impulsar per millorar l’ecologia de l’àrea. Un objectiu que s’ha aconseguit, vist l’increment de flora i fauna al voltant del riu. Els beneficis s’han estès també a la salut de la població.\n— activitat física — parcs\nSanti Vila diu que va dimitir “frustrat” per no poder impedir “decisions unilaterals”


NW La Revista de Reus - El nou CAP Horts de Miró de Reus obre avui les seves portes als usuaris\nEl nou CAP Horts de Miró de Reus obre avui les seves portes als usuaris\nL'equip assistencial de l'ABS Reus 4, fins ara ubicat en el CAP Llibertat, s'ha traslladat al nou espai per atendre 22.494 habitants.\n17/09/2012 | Per NW Revista de Reus\nEl nou CAP ocupa part de l'edifici que es va fer per acollir també una residència i un centre de dia.\nEl nou CAP d’Horts de Miró té 1.669 metres quadrats de superfície repartits en dues plantes. Ocupa, doncs, solament part de l’edifici que es va construir amb la idea que fos un centre d’assistència primària, però, també una residència i centre de dia per a la gent gran. La crisi econòmica ha deixat el projecte a mig fer.\nEl nou CAP, gestionat per l’ICS Camp de Tarragona - Terres de l’Ebre, suposa el trasllat de gran part dels professionals de l’Àrea Bàsica de Salut (ABS) Reus 4 (13 metges de família, 12 infermers, 1 auxiliar d’infermeria i 10 administratius), que fins ara donaven servei en l’edifici del CAP Llibertat. Amb l’obertura d’un centre de salut al barri Horts de Miró, amb una població assignada de 22.494 habitants, es potencia l’atenció a la gent gran, ja que s’apropen els serveis de salut a una zona amb un gran nombre de majors de 65 anys. L’any 2011, l’equip de professionals assistencials de l’ABS Reus 4 va atendre 139.237 visites.\nEl nou centre manté la cartera de serveis (atenció al centre, activitat comunitària, atenció domiciliària crònica i espontània), en horari d’atenció al públic de dilluns a divendres, de 8 a 21 h. Per demanar cita prèvia es pot fer presencialment o bé al telèfon del CAP 977 75 34 09, al telèfon 902 111 444 de Sanitat Respon o per internet en l’adreça: www.gencat.cat/ics/usuaris/visites.htm.


One-Bedroom Apartment Le Grand Lodge 1 Chatel França - Ofertes d'hotels amb els MILLORS DESCOMPTES EN LÍNIA\nMés informació sobre One-Bedroom Apartment Le Grand Lodge 1\nAl visitar Chatel, vosté es sentirà com a casa a One-Bedroom Apartment Le Grand Lodge 1, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Chatel. Mentres estan allotjats en aquestes meravelloses instal.lacions, els clients poden gaudir de habitació familiar, ascensor. A més, totes les habitacions ofereixen una gran varietat de comoditats com ara balcó/terrassa, cuina americana, forn microones, renta vaixelles, rentadora per satisfer els clients més exigents. Durant el dia podeu gaudir de l'atmòsfera relaxant de piscina exterior. Sigui quina sigui la seva raó per visitar Chatel, el One-Bedroom Apartment Le Grand Lodge 1 és el lloc perfecte per una estimulant i emocionant escapada.


Sense feina als 24, per Pilar García - Catalunya Ràdio\nLa Covid ha empitjorat les opcions dels joves de trobar feina (iStock)\n3 de cada 10 joves d'entre 16 i 24 anys que volen treballar no troben feina\n18/10/2021 - 13.55 Actualitzat 23/10/2021 - 17.30\nCatalunya té la segona taxa d'atur juvenil més alta de la Unió Europea. I si els universitaris ja ho tenen malament, els que han fet formació professional, una mica pitjor, i als que només tenen estudis obligatoris encara els costa més entrar al mercat laboral.\nPer si tot això no fos prou, amb el coronavirus hi ha hagut la tempesta perfecta, segons Libertad González, professora d'Economia de la UPF, i han perdut la feina joves que estaven treballant.\n"L'hostaleria en general ocupa molts joves i és el sector que més ocupació ha perdut amb la Covid i les restriccions. A més, en èpoques de crisi, l'atur puja més entre els joves perquè els primers contractes que cauen són els temporals, i són principalment els que tenen els joves."\nPerò el problema de l'atur juvenil no ve d'ara, i s'hi combinen diversos factors.\n"Al sistema educatiu, potser la formació no es correspon amb el que necessiten les empreses, i després un altre problema és la dificultat de compatibilitzar feina i estudis. Estem parlant de molt abandonament escolar i molt atur juvenil; hi ha desajustos que s'estan combinant per generar aquesta situació."\nLa formació i les necessitats de les empreses no sempre encaixen\nPer què en altres països els joves tenen menys dificultats per trobar feina?\nSegons Libertad González, en altres països no hi ha tanta temporalitat i a més saben combinar feina i estudis.\n"En altres països ho fan millor en el tema de treballar mentre estàs estudiant, i fins i tot es reserven llocs de treball per a joves en formació. El cas d'Alemanya és el més paradigmàtic, l'FP està més connectada al mercat de treball amb contractes com el d'aprenent, i això aquí no està tan desenvolupat. I també a nivell universitari, res no impedeix compatibilitzar la feina amb els estudis, de manera que quan acabes la carrera ja tens experiència laboral. "\nHi ha sectors que no troben joves per treballar-hi\nUn és el tèxtil. Les fàbriques no troben relleu generacional i no poden cobrir les jubilacions. A les formacions d'FP d'aquest àmbit queden places vacants, segons Núria Aurell, vicepresidenta del Gremi Tèxtil.\n"La gran problemàtica al sector és trobar gent que vulgui treballar a la fàbrica i portant les màquines, que són especialitats. Són oficis de tota la vida i avui en dia no hi ha gent que vulgui formar-se en això. A l'FP de Terrassa, per exemple, han sobrat places."\nLa indústria tèxtil no troba treballadors\nEl mateix passa amb els forns de pa i les pastisseries. Segons Fanny Novell, del Gremi de Flequers i Pastissers, els joves tenen una visió negativa del sector pel que fa a horaris i sous, això no s'adiu del tot amb la realitat perquè la manera de treballar ha anat canviant els últims anys.\n"Ens costa molt trobar joves que vulguin venir. No hem sabut donar-li el valor que es mereix, al nostre ofici. Si és un bon professional es pot arribar a pagar un bon sou i cada vegada els horaris poden ser més flexibles, la tecnologia ens ajuda perquè la feina no s'hagi de fer durant la nit."\nLa informàtica i la tecnologia ja són una altra cosa. Aquí hi ha molts estudiants tant de formació professional com universitaris. Però igualment no hi ha prou candidats per a tota l'oferta del mercat, perquè ara tots els negocis utilitzen eines digitals. A més les seves competències no sempre es corresponen a les necessitats de les empreses, segons Pedro Gómez president de l'Aseitec, l'Associació d'Empreses d'Informàtica i Tecnologies de la Comunicació de Catalunya.\n"Sí que hi ha oferta, som un sector en creixement. Però hi ha desajustos, perquè calen perfils tan nous que a les escoles professionals els costa seguir el ritme, i per tant les empreses no tenim més remei que acabar de formar els treballadors."\nEn informàtica i tecnologies de la comunicació hi ha oferta i demanda de feina\nLes polítiques públiques han destinat centenars de milions a impulsar l'ocupació juvenil, però és obvi que, almenys fins ara, no han funcionat.


El programa de la Fira Modernista consolida l’aposta de Carcaixent pel seu patrimoni - Portal de Xàtiva\nInicio Turismo El programa de la Fira Modernista consolida l’aposta de Carcaixent pel seu...\nEs mantenen activitats amb gran acollida com les rutes turístiques als Horts Monumentals i les recreacions històriques\nEl passat dimarts 30 de maig es va fer públic el programa d’activitats de la segona edició de la Fira Modernista de Carcaixent que tindrà lloc el pròxim 9, 10 i 11 de juny. Enguany s’ha volgut mantenir la mateixa estructura centrada en la divulgació del patrimoni local el que confirma l’aposta decidida de Carcaixent per posar en valor la important presència d’elements modernistes que té el seu entorn urbà i rural. Al voltant, una completa oferta d’espectacles, gastronomia, teatre i moltes altres iniciatives desenvolupades amb la col·laboració d’entitats, associacions, institucions, empreses i establiments de la ciutat.\nD’aquesta manera, es repeteixen propostes que van tenir molt d’èxit entre els assistents la passada edició com les visites als horts monumentals, la recreació històrica al Palau de la Marquesa o el sopar popular. Es mantenen també la ruta urbana i les portes obertes a vivendes emblemàtiques de la ciutat amb noves cases per a mostrar com la Casa Vernich, la Casa de la Cera (Casa Tannus), Casa Carreres i la Casa Bixquert. El Magatzem de Ribera tornarà a reviure l’esplendor de la taronja amb una escenificació teatral i els visitants podran també fer una visita guiada per conèixer amb profunditat els secrets de l’anomenada «Catedral de la Taronja» o altres espais destacats de la història de Carcaixent com el Parc Navarro Daràs, l’Asil o la Reial Sèquia.\nCom a novetats, la present edició comptarà amb una major presència del comerç local amb les iniciatives dutes a terme pels comerços el carrer Pare Marchena i el Mercat Municipal, que organitzarà el dissabte 10 una nit de tapes amb els seus productes. El diumenge al matí, diverses voluntàries escenificaran una manifestació de sufragistes per a reivindicar els drets de les dones que recorrerà els carrers de la ciutat. A més, se sumen altres propostes noves com una xarrada d’iniciació a l’Esperanto, concentració de cotxes antics o diversos tallers per a grans i menuts.\nCom ha assenyalat Paula Lozano, regidora de turisme, «aquest esdeveniment va nàixer l’any passat per a commemorar els cent anys de la concessió del títol de ciutat a Carcaixent i enguany es consolida com un aparador de tot allò que la nostra ciutat pot oferir, centrant-nos en aquells anys a cavall entre el segle XIX i XX, uns dels més brillants de la nostra història». Per a la regidora, la Fira «ens reafirma en un projecte més ambiciós que a mitjà termini pretén situar Carcaixent en el mapa del turisme cultural de qualitat, però que a més vol fomentar l’autoconeixement per part de la ciutadania de Carcaixent del patrimoni propi».\nPaula Lozano ha volgut agrair «a les més de trenta associacions i col·lectius que col·laboren, als propietaris que ens obren les portes dels seus horts i les seues cases i als tècnics de l’Ajuntament de Carcaixent, que donen el millor d’ells mateixos per a fer de la Fira Modernista, un esdeveniment de referència en el seu àmbit». També ha volgut destacar la important tasca que realitzaran els voluntaris, «L’any passat tinguérem vora 200 persones participant de manera voluntària com a guies, actors, músics… i enguany sembla que anem a superar eixes xifres fet que constata que són el pilar fonamental per assegurar el bon funcionament de la Fira. A més, s’espera un gran augment de la quantitat de persones que es caracteritzaran durant el cap de setmana com si foren personatges del Carcaixent del 1900. Crec, sense dubte, que tenim tots els ingredients perquè la fira siga un èxit. Un èxit de totes i tots».\nPrograma d’activitats Fira Modernista de Carcaixent


Associació Tarragona Bonsai | La natura en petit | Pàgina 2\nDesprés de molt de temps ens fa molta il·lusió anunciar-vos que entre els dies 23 i 27 de juny farem una exposició de bonsai al Pati de Jaume I de l’Ajuntament de Tarragona. Aquest esdeveniment és d’especial importància ja que mai, en tota la història de l’associació, havíem exposat en aquest espai tan emblemàtic de la nostra ciutat\nL’exposició s’emmarca dins d’un conjunt d’activitats que hem anomenat Jornades de bonsai Shoka 2021. Durant 3 dies tindrem la presència del mestre de bonsai David Quintana provinent del país basc. Amb ell farem tallers de bonsai, demostracions, xerrades etc.\nPodeu veure el programa fent clic a Jornades de bonsai Shoka 2021 | Associació Tarragona Bonsai\nFarà uns trenta anys un Nadal em varen regalar un bonsai de “Ehretia” (carmona) i un llibre sobre el cultiu de bonsais. Per cert, la Carmona va durar poc temps, però va ser suficient per quedar-m’hi enganxat al món del Bonsai.\nEn aquella època jo treballava a l’ hostaleria i amb aquesta feina quan tens hores lliures, tothom treballa i quan tothom fa festa et toca treballar. Llavors tenia pocs referents per compartir experiències, a més, durant aquells anys es trobava poca informació, algun llibre amb fotografies molt maques i poc més… (de l’internet ni se’n sentia a parlar ???).\nAixí és que un dia vaig decidir recuperar un arbre i li va tocar a aquest pi. El pobre ha estat la víctima d’un principiant, amb ell vaig aprendre a filferrar, passant per un munt d’estils, semi cascada, escombrat pel vent, inclinat, vertical, …\nDurant molts anys després de fer-li de tot i més, quan va començar a tenir volums de verd, i bastant densificats, em vaig decidir a formar-lo com a vertical informal.\nMentrestant vaig fer un curset amb el Pere, què pujava a Valls a un local de la Sal Grossa. Durant aquells anys tota la informació que trobava sobre els pins era referida al Pi Blanc Japonès o Pentaphylla (P. Parviflora), Pi Negre Japonès (P. Thumbergii), Pi Roig Japonès (P. Densiflora) o Pi negre (P. Mugo). Però del Pi Blanc o Carrasco (P.Halepensis)es trobava poca informació relacionada amb el Bonsai. Vaig decidir començar a aplicar-li les tècniques que explicaven en diversos articles sobre els pins.\nD’aquesta manera, a base d’anar provant, em vaig adonar que tenia la tendència a un creixement de branques molt primes i llargues, amb unes agulles també allargades, sense les típiques espelmes que es veuen als pins, la qual cosa feia difícil aconseguir que les branques brostessin pel darrera. Vaig aprendre que havia de començar a pinçar els nous brots més aviat, abans que s’estiressin massa. Amb el temps estic aconseguint que les branques ja no s’allarguin tant i densifiquin més.\nEs tracta d’un pi molt fort, al què li he fet de tot: filferrar amb torsions impossibles, o tallar agulles per la meitat com qui talla un floc de cabells per reduir densitat…Després d’haver tallat les agulles del pi es queden negres, però si es fa en l’època de creixement fort surt una goteta de resina i ja no passa.\nQuan començava a tenir una forma i ramificació bastant acceptable, a finals de febrer, el vaig trasplantar i aquell mateix any el vaig exposar al Firagost 2009.\nDurant el 2009, a la localitat de Lorca, vaig assistir amb un grupet de companys de la Associació, al XXV Congres Europeu de Bonsais. Allí vaig escoltar una xerrada en llengua anglesa on es parlava dels pins, només vaig poder agafar idees del que veia, ja que no entenia gran cosa.\nAquell dia va ser la primera vegada que vaig veure el requadre que explica els treballs a realitzar als pins durant els 12 mesos de l’any (en anglès) i que després ha sortit publicat a moltes revistes, ja traduït.\nDurant tots aquests anys li he aplicat totes les tècniques que s’expliquen per tal de densificar els pins, com treure les fulles dels anys anteriors, pinçar els nous brots, aplicar el Metsumi, etc.\nVa arribar un dia que vaig creure oportú eliminar la primera rama, ja que amb la por del principiant tenia els meu dubtes, així que abans de tallar-la vaig passar una fotografia pel Paint de Microsoft, esborrant-la per veure con quedaria. Al final la vaig deixar com a fusta morta.\nAmb el temps, al tenir més ramificació i controlant el reg s’ha aconseguit reduir el llarg de les agulles, ja a partir del 2012 va començar a fer espelmes, pel que vaig poder aplicar el Metsumi.\nDurant tots aquets anys l’he anat cuidant conjuntament amb tots els altres arbres que tinc, alguns anys amb més intensitat i d’altres gairebé abandonats, pràcticament, només regant-los perquè no es morissin.\nA l’octubre del 2015 el vaig exposar a la mostra de tardor al pati de la Diputació de Tarragona.\nI a l’abril del 2019 el vaig portar a la Soshun per treballar-lo amb el mestre Takeo Kawabe, on se li va treure bastanta ramificació, baixant les rames que van quedar i deixant-lo més estilitzat veient millor tot el moviment de l’arbre.\nAl desembre del 2019 el vaig preparar pel trasplantament que li faria al març del 2020, a una torreta rodona i més petita, més adient a la forma de l’arbre. Es tracta d’una varietat de pi molt resistent i molt apropiada per practicar treballs com bonsai, us animo a provar.\nAquests són altres pins halepensis que estic treballant de la meva col·lecció.\nJosep Maria Casabona\nDintre de les activitats de Tarragona Floreix i amb col·laboració de l’Ajuntament de la ciutat, L’Associació Tarragona Bonsai ha participat amb una mostra representativa d’aquest art mil·lenari.\nEl pati Jaime I ha estat una marc magnífic per gaudir d’aquestes petites meravelles


Els urbanistes giren la mirada al pare de l’Eixample a la cerca d’un referent ètic\nRob Wilson és membre de l'Institut d'Investigacions sobre l'Ocupació de la Universitat de Warwick, al Regne Unit. Dirigeix el projecte d'avaluació del treball i de pronòstic de mercat de l'institut....\n“La gestió directa sempre és més econòmica, costa un 25-30% menys”\nJordi Colomer Missé\nExpert en processos de remunicipalització\nL'ambientòleg Jordi Colomer, amb una llarga experiència en processos de remunicipalització, en aquests moments assessora l'Ajuntament de Sabadell. Quins avantatges té la gestió directa dels serveis?El...\nC10, una empresa pública creada per assumir serveis\nFins ara, la vila del Vallès Oriental tenia tots els seus serveis públics externalitzats a empreses privades, però ara l'Ajuntament vol donar un tomb radical i amb la creació de l'empresa pública...\nEls ajuntaments es passen a l'acció directa\nDesprés de la preceptiva anàlisi de costos, molts ajuntaments opten per passar a gestió pública serveis que regien concessionaris privats. En mans públiques, els serveis poden resultar entre un 20% i un 30% més econòmics\nEmpreses i bancs són al centre de la diana dels delinqüents digitals. La cultura de la protecció no arriba a les pimes, tot i estar exposades a idèntics perills que les grans. La IoT obligarà a una tutela encara més exigent\n“Hem de millorar les capacitats i les condicions dels nostres docents ”\nDirector de Polítiques Educatives de la Unesco\nFrancesc Pedró és el català que té un càrrec més important a la Unesco, i ho és justament en un tema tan sensible com el de polítiques educatives. Viu a París i el mes de desembre passat va ser...\nQuè volem ser de grans?\nLa nova economia requereix societats en què el 90% de la població estigui molt formada i unes competències de treball en equip i pensament crític que el model educatiu actual no dona Catalunya empeny per un nou model\nEl turisme s'entesta en el ‘low cost'\nEls hotels externalitzen un 60% dels seus treballadors principalment per rebaixar costos. El procés ha comportat un increment de la precarietat laboral en el sector i una intensificació del model turístic de preus baixos\nLa ‘neteja’ de les cambreres\nLa transferència de les treballadores ha degradat les seves condicions laborals\n“La informació que no cedeix l'Estat ens permetria combatre millor el frau”\nDirector de l’agència tributària de catalunya\nL'Agència Tributària de Catalunya té com a repte desplegar el Pla de Prevenció i Reducció del Frau Fiscal. Per què és important calcular el tax gap?Per saber quina és la diferència entre el que...\nManquen més caçadors d'impostos\nEls migrats recursos humans de l'Agència Tributària de l'Estat expliquen en part el gros del frau fiscal.Fins ara s'ha limitat més a validar declaracions que no pas a investigar grans bosses de frau


32 dones han mort a l'Estat per violència domèstica\nEuropa Press | 24 novembre 1998\nUn total de 32 dones han mort per maltractaments a les mans del seu cònjuge o company durant els primers deu mesos de 1998, segons les dades del Ministeri de l'Interior, amb motiu del Dia Internacional contra la Violència Domèstica, que se celebrarà demà dimecres. Aquesta xifra inclou les estadístiques de la Policia i la Guàrdia Civil. La dada de les 32 morts no és comparable a la de l'any anterior perquè la metodologia de l'estudi ha variat.\nEl nombre de denúncies de dones maltractades per la seva parella ascendeix a 18.520, la qual cosa suposa un 9'47 per cent més que en el mateix període de l'any anterior, que va assolir les 16.918.\nEn aquest sentit, la directora de l'Institut de la Dona ha reiterat en diverses ocasions que l'augment al volum de denúncies no significa un creixement de la violència domèstica, sinó una conseqüència de les campanyes de prevenció i informació del Ministeri de Treball i Assumptes Socials, així com de l'atenció dels mitjans de comunicació cap aquest problema.


FERRAN SERRA DIBUIXOS: 2007\nBotes de Bomber esperant i descansant entre servei i servei.\nAquest és el dibuix d'un parell de velles botes de bomber. He intentat donar-li tant realisme com he pogut, procurant que s'hi distingís la textura del cuir.\nDe fons, el terra malmès de la cotxera d'un parc de bombers, ajuda a donar al conjunt un aire d'envelliment.\nEstat final del dibuix a 29-12-2007.\nPrimeres traçades a llapis.\n- Inici del dibuix: 07-12-2007.\n- Dimensions del dibuix: 25cms x 20cms.\n- Està dibuixat sobre un paper amb el 50% de cotó.\nUna nena i un nen del Nepal esperen ajupits davant de casa seva.\nImatge original: National Geographic.\n- Dibuix finalitzat.\n- Dimensions aproximades: 13 cms x 18 cms.\n- Inici del dibuix: 02/11/2007.\nDetall de la part superior de la nena.\nDetall de la posició de la nena sobre el mur de pedra.\nNena al bassal (děti v kaluži) (2007)\nDibuix d'una petita nena de Kathmandu, amb la mà en un toll fet entre les llambordes del terra.\n- Dibuix fet el dia 28 d'octubre del 2007.\n- Té unes dimensions de 11 cms x 9 cms.\n- Està dibuixat en un foli de paper tipus DIN A4.\n- Emmarcat amb pas-per-tu de color negre i marc d'alumini platejat.\nBruce Springsteen, uns dels creadors de música més influents del món, es mostra pensatiu durant una cançó. La imatge, que el mostra sortint d'entre la penombra, forma part de la gira "The Rising" que el va dur, com no podia ser d'altra manera, a Barcelona. The Boss mereix, doncs, ser el protagonista d'un dels meus dibuixos fets única i exclusivament amb un boli BIC negre.\nAspecte final del dibuix en la seva totalitat (04-12-2007).\nDetall de la mirada del Bruce Springsteen i del micròfon.\n- Estat final de la cara del Bruce Springsteen (04-12-2007).\n- Té unes dimensions de 35 cms x 20 cms.\n- Aspecte que té el dibuix des d'una perspectiva diferent.\n- Tot dibuixant el micròfon del Bruce.\n- Pel que fa a les figures principals, vaig començar pel micròfon perquè queda en un primer terme.\nEvolució del dibuix en sis etapes.\nMida: 4,70 MB. Durada: 62 segons.\nEn aquest video hi podreu observar l'evolució del dibuix, de principi a fi, en 30 fotogrames passats de forma successiva.\nGrup de quatre dibuixos fets abans de l'any 2000, alguns d'ells sense acabar. Els dos primers són en color, cosa poc habitual en mi.\nEl primer dibuix està fet amb boli BIC vermell, boli blau i color color carn, i representa en\nRonaldo celebrant un gol amb el Barça.\nEl següent dibuix és d'en Rivaldo fent una rabona amb el Barça.\nEls dos següents dibuixos sí que són fets amb un boli BIC negre, sobre paper blanc, i representen en Michael Doohan i en Max Biaggi, dos autèntics campions del motociclisme.\nEquip de bombers treballant junts amb un objectiu comú.\nLes seves dimensions són 48 cms x 35 cms.\nEls bombers estan molt més detallats i definits que no pas el ventall d'aigua per centrar-hi tota l'atenció.\nDetall del dibuix.\nEfecte que fa el quadre, emmarcat i penjat a la paret.\nPerfil de la muntanya de Montserrat des de Manresa\nAquest dibuix va ser realitzat en 30 dies, dibuixant matí i tarda.\nFa aproximadament 100 cms x 30 cms.\nEstà emmarcat en alumini negre i el pas-per-tu és marró.\nMítica muntanya piramidal del sud de Suïssa\n- Aquest dibuix està fet sobre un full DIN A4.\n- Té unes dimensions de 29 cms x 21 cms.\n- El pas-per-tu és de color negre, i el marc és de llistons de fusta negre.\nAquest dibuix és de la panoràmica del Matterhorn, la mítica muntanya piramidal del sud de Suïssa. En concret, es tracta de la cara nord-est de la muntanya; la que es pot veure des de la bonica localitat de Zermatt i durant el trajecte amb tren cremallera al Gornergrat.\nCara d'un ximpanzè mirant-nos als ulls\nAquest és un dels dibuixos més especials de la meva col·lecció. Es tracta de la cara sencera d'un ximpanzè adult mirant a l'objectiu de la càmera. Té unes mides de 68 cms x 54 cms i està emmarcat en alumini negre i paspartu de color verd oliva.\nEspectacular salt del múltiple campió del Món de trial Adam Raga al trial d'Italia\nEstà emmarcat en alumini vermell i el pas-per-tu és de color negre.\nL'expressió de la cara de l'Adam és un dels elements que dóna més força a aquest dibuix.\nDetall del motor de la moto i de la bota de l'Adam.\nBruno Clément al desplom del Verdon (França)\nEfecte que fa el dibuix original acabat i emmarcat.\nDetall del Bruno al final de la via.\nEl contrast entre les llums del primer pla i el fons és el més important per donar la sensació de profunditat.\nDibuix de tres nens a les muntanyes de la Vall de Zanskar\nDibuix "Zanskar" gairebé finalitzat.\nDetall de la cara d'un dels tres nens.\nLa llum incideix de forma especial en aquest nen i les traçades de bolígraf havien de ser molt suaus.